
Cetatea getică de la Coțofenii din Dos (jud. Dolj) 
 
de Conf. univ. dr. George V Grigore 
 
Cetatea de la Coțofenii din Dos este o cetate getică aflată 
în localitatea Coțofenii din Dos, la aproximativ 21 km de Craiova 
(jud. Dolj).Pe Dealul numit „Botu Mare”, se află această fortificație 
getică ce are peste 3 ha.ca suprafață, fiind fondată în perioada 
secolelor IV – III î.Hr.. Ea este declarată Monument Istoric Național, 
dar aflat în stare de ruină. De-a lungul timpului istoricii și arheologii 
au întreprins lucrări de escavare și cercetare aici. Dintre aceștia, putem 
menționa pe: N. Conovici (1992), G. Trohani, P. Gherghe, P. 
Alexandrescu, Gheorghe Gâta, Vlad Vintilă Zirra, Dumitru Berciu. 
Cetatea mai este denumită în mod popular și „Cetatea Jidovilor”, 
„jidov” însemnând „gigant”, sau „uriaș”. Dacă avem în vedere „Dacia 
preistorică” a lui Densușianu în care se menționează faptul că aici, pe 
aceste meleaguri au trăit titanii și uriașii, iar exemplarele de schelete 
umane scoase la lumină în așezarea de la Porțile de Fier (Schela 
Cladovei) veche de peste 9000 de ani, au 2 metri, înălțime mare pentru 
acele timpuri când majoritatea oamenilor erau mult mai mici ca talie, 
putem spune că acele cetăți numite ale „uriașilor” (jidovilor, 
oroiașilor) au fost ridicate de către acel neam de oameni de talie mare. 
Și într-o peșteră din Munții Bihorului s-a descoperit o necropolă a 
unor femei uriașe (de 2 m. înălțime), necropolă aflată încă în studiu, 
dar constituind o dovadă clară a existenței „jidovilor” (plăvanii, 
novacii). În cetatea dacică descoperită în Ucraina (Malaia) a mai fost 
descoperit un schelet de o asemenea mărime.  
În acestă cetate getică au fost descoperite și materiale sporadice 
din timpul epocii bronzului (cultura Coțofeni). Așezarea era protejată 

de o fortificație care a funcționat în două faze: prima fază - fortificația 
se compunea dintr-un zid de cărămizi arse cu o grosime de 3,5-
4 m. Între cele două paramente, ridicate fiecare din câte două șiruri de 
cărămizi dispuse transversal pe axul zidului, se afla o masă de pământ 
argilos puternic ars (emplekton). La distanțe relativ regulate, în 
porțiunile cu pantă, între cele două paramente s-au ridicat șiruri 
transversale de cărămizi (diathonoi), în scop de stabilizare a 
emplektonului;cea de a doua fază - ruinele zidului de cărămidă au fost 
înglobate într-o fortificație cu val, palisadă și șanț de apărare. În 
cuprinsul așezării au fost identificate instalațiile în care au fost arse 
cărămizile și pamântul argilos care a slujit drept masă de umplutură 
pentru emplekton.Astăzi nu se mai văd urmele cetății, doar dealul pe 
care se afla mai poate fi văzut. După sursele populare preantice ce pun 
nume locurilor, putem propune o ipoteză de lucru: dacă aceasta este 
numită „Cetatea Jidovilor” („personaje întâlnite și în doine și balade) 
bazele acestor cetăți dacice și getice au fost puse de o rasă de uriași 
preistorici (oameni de talie mare, de 2 m). Ei au „ferăstruit” și 
trecătorile munților Carpați, după marele potop deluvian, spre a 
elibera apele din marele lac transilvan, iar apoi au ridicat valurile de 
pământ din subcarpați, spre a nu mai urca apa până spre crestele 
Carpaților. De aceea se spunea că dacii au stat agățați de stâncile 
munților, iar vlahii noștri din întreaga Europă trăiesc doar pe munți, 
fiind mari crescători de turme.  

